กินยาคุมฉุกเฉินไปขณะกินมีการดื่มแอลกอฮอล์ร่วมด้วย ต่อมามีอาการเจ็บหน้าอกแต่ตอนนี้อาการเจ็บหน้าอกเบาลงแล้ว เหลือแต่หัวนมตอนนี้ยังเจ็บอยู่ มีอาการบวมร่วมด้วย เสี่ยงท้องมั้ยคะ
สวัสดีค่ะ การดื่มแอลกอฮอล์ร่วมกับการทานยาคุมฉุกเฉิน ไม่ได้ทำให้ประสิทธิภาพของยาคุมลดลงไปค่ะ ประสิทธิภาพของยาคุมฉุกเฉินจะขึ้นอยู่กับความรวดเร็วในการทานหลังจากที่มีเพศสัมพันธ์ไปค่ะ หากได้ทานภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95%สำหรับอาการเจ็บหน้าอก เจ็บหัวนม เต้านมบวม อาจเกิดจากผลข้างเคียงของยาคุมฉุกเฉินได้ค่ะ ซึ่งจะมีผลอยู่ 1-2 วัน ดังนั้น ควรสังเกตอาการต่อไปก่อน หากอาการเป็นไม่มาก และหลังจากนั้นค่อยๆ หายไป ก็ไม่ได้ผิดปกติอะไรค่ะ และไม่ได้เป็นอาการของการตั้งครรภ์แต่อย่างใด เพราะอาการของการตั้งครรภ์จะไม่ปรากฏเร็วภายในไม่กี่วันหลังจากที่มีเพศสัมพันธ์ไปค่ะส่วนการที่จะทราบว่า มีการตั้งครรภ์หรือไม่ ก็ควรรอให้ถึงกำหนดวันที่ประจำเดือนจะมา หากประจำเดือนไม่มา ก็ควรตรวจหาการตั้งครรภ์ดูค่ะ